「1881」而家嘅位置由1880年代開始直至1996年，除咗第二次世界大戰時期之外，一直都係香港水警總部。項目主要由五幢建築組成，包括前水警總部主樓、前馬廐、前時間球塔、舊九龍消防局同舊九龍消防局宿舍。根據《古物及古蹟條例》，項目喺1994年列為法定古蹟（除咗舊九龍消防局主樓），極具歷史意義，所以發展商特別將佢嘅名改做「1881 Heritage」，以凸顯呢度嘅歷史價值同發展商對重新為古蹟文物注入新元素嘅使命。